पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना की दूसरी लहर के चलते संक्रमण के बीच एक राहत की खबर आई है। लोकसभा स्पीकर ओम बिरला के विशेष प्रयासों से 28 टन लिक्विड ऑक्सीजन का टैंकर कोटा पहुंचा है। कोटा की सीमा में पहुंचते ही पुलिस एस्कॉर्ट कर टैंकर को मेडिकल कॉलेज लाया गया।
टैंकर ने गुजरात से कोटा तक करीब 32 घंटे का सफर तय किया। टैंकर बुधवार को सुबह 10 बजे जामनगर से रवाना हुआ था, जो गुरुवार शाम 6 बजे मेडिकल कॉलेज पहुंचा। लिक्विड ऑक्सीजन को कोविड अस्पताल के प्लांट में खाली किया जाएगा।
ऑक्सीजन प्लांट प्रभारी डॉ. सी एल खेड़िया ने बताया की वर्तमान में अस्पताल में प्रतिदिन 1800 ऑक्सीजन सिलेंडर की खपत हो रही है। लिक्विड ऑक्सीजन टैंकर के आने से अस्पताल को 3 दिन का बैकअप मिलेगा। अस्पताल में 20 टन का लिक्विड ऑक्सीजन प्लांट है। इसमें अभी 4 टन लिक्विड ऑक्सीजन है। टैंकर से इसको पूरा भरा जाएगा। बची हुई लिक्विड ऑक्सीजन को अन्य प्लांटों में खाली करवाया जाएगा। इससे अगले 3 दिनों तक अस्पताल में ऑक्सीजन का बैकअप मिलेगा। प्लांट से अस्पताल के चार ICU सहित अन्य 300 ऑक्सीजन बेड पर सीधे ऑक्सीजन गैस सप्लाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn